उन्होंने बताया है कि –‘आज से ठीक 99 साल पहले 22 अप्रैल, 1917 को गांधी पहली बार बेतिया के हज़ारीमल धर्मशाला आएं. फिर वहां से उसी समय क़रीब 5 बजे पैदल ही वो पीर मुहम्मद मूनिस के घर पहुंचे. मूनिस के घर हज़ारों मित्र पहले से ही मौजूद थे. द्वार पर जाकर कुछ देर बैठे रहे. बाद में उनकी माता जी से मिलने उनके घर के अंदर चले गए. कुछ देर उनकी मां से बातचीत की और फिर द्वार पर चले आए. यहां मूनिस के मित्रों ने महात्मा गांधी को एक अभिनन्दन-पत्र दिया. गांधी जी यह अभिनन्दन पत्र सेवक समिति की ओर से दिया गया था. इस अभिनन्दन पत्र को मुहम्मद जान नामक एक व्यक्ति ने पढ़ा. अभिनन्दन पत्र लेकर गांधी जी राजकुमार शुक्ल जी के डेरे पर गए. वहां कुछ देर ठहर कर वे फिर से वापस धर्मशाला में चले आएं.’